  Туспуктэм: Григорий Фомин Наталия Сильвестрова 30-тӥ куартолэзе скал кыскисьёслэн ӧнер устолыкъя 24-тӥ элькун вожвылъяськонзы ортчоз. Ужрадэз Шаркан ёросысь Сосновка гуртын «Ошмес» огазеяськонын радъялозы. Со сярысь Удмуртиысь гурт возёсъя но сиён-юонъя министерстволэн пресс-службаез ивортӥз. Вожвылъяськонэ ёрос конкурсъёсын вормисьёс пыриськозы. Соос санитарной даяськемзэс, йӧл кыскон тӥрлыкъёсты утялтэмзэс, скал кыскон аппаратъёсты сэрттыны но бичаны, доильной залын скалэз кыскыны быгатэмзэс возьматозы. Жюри быдэстоно ужлэсь ӟечлыксэ но кӧня дыр куспын быдэстэмез чаклалоз. Тужгес трос балл люкам оператор нырысетӥ инты басьтоз. Вормись Удмуртилэсь огъяросси вожвылъяськонэ Нижний Новгород улосвылэ мыноз. Тодэ вайытом, Удмуртиын гурт возёс пудоез но тылобурдоез возьматонъя пиналъёс понна вожвылъяськон мынэ. Тегъёс: пудовордон гуртвозёс вожвылъяськон Удмуртия  